Am declarat cinci variabile a,b,c,x,aux - de tip int, în total 5*4=20 de octeți, de unde rezultă EFICIENȚA UTILIZĂRII MEMORIEI. Acestea s-au declarat pe lângă fin, variabila folosită pentru fișierul text.

Toate variabilele au fost folosite în contextul problemei: a - primul număr, b - al doilea număr, c - al treilea număr, precizate de problemă, x - numărul curent citit din fișier, iar aux - folosit pentru oglindirea lui x. Programul debutează cu citirea primei valori și preluarea oglinzii acestuia (aux) de a, b și c. La fiecare citire a unui nou x, îl oglindim în aux. În cazul în care aux<a, păstrăm în c valoarea lui a, respectiv în a punem valoarea lui aux. În caz contrar, dacă aux>b, punem noua valoare în b. Atât timp cât încă mai există valori neanalizate în fișier, purcedem la repetarea pașilor de mai devreme. La final, dacă două dintre valorile a,b sau c sunt egale, afișăm mesajul "nu exista", în caz contrar, afișăm a b și c cu spațiu între ele. În acest fel, am EFICIENTIZAT TIMPUL DE EXECUȚIE, algoritmul fiind unul liniar, complexitatea algoritmului fiind O(N), de unde rezultă liniaritatea algoritmului.
