Pentru realizarea programului C++ am păstrat subprogramul creat la punctul anterior cu rol în rezolvarea problemei date.

Am declarat trei variabile d1, d2 și d de tip data (zi, lună) în care am memorat în d1 - prima dată și în d2 - a doua dată (primele din fișier), pentru care am realizat interschimbarea lor dacă nu sunt în ordine calendaristică, iar în d - am extras data (zi, lună) a fiecărui cod de mașină citit din fișier. Pe lângă acestea am folosit un x - pentru citirea codurilor de mașină de pe rândul al doilea din fișier (din care am extras data - d), un a - în care am păstrat identificatorul colecționarului din acel cod de mașină care este prezentată în intervalul (d1,d2), respectiv un b - identificatorul următorului colecționar având mașina prezentată în intervalul (d1,d2). Inițializarea lui a și b am făcut-o cu -1, pentru a separa evidența colecționarilor de mașină (care au doar coduri pozitive).

Pentru fiecare cod de mașină citit în x: 
- extrag în d, ziua și luna din codul mașinii
- păstrez în x - identificatorul colecționarului
- dacă b=-1 și d este în intervalul (d1,d2), păstrez în b identificatorul de acum x
- în caz contrar păstrez în a fostul b, iar în b voi depozita noul identificator x citit și selectat.

La final, dacă a=-1 sau b=-1, înseamnă că nu am găsit în fișier cel puțin doi colecționari, caz în care afișez mesajul "nu exista", în caz contrar afișez cele două valori a și b, exact în aceeași ordine.

Asta e tot!