Pentru realizarea programului C++ am păstrat subprogramul creat la punctul anterior cu același rol.

Am declarat un tablou de cuvinte pentru a păstra câte o înregistrare unică a metalelor (un metal nu se repetă în acest vector-șir). Pentru aceasta am declarat o funcție "exista", care verifică dacă un anumit metal este sau nu în acest vector. Vectorul pe speță este m (de la metale), iar dimensiunea sa este nm.

Funcția principală "main" debutează cu declarațiile variabilelor și cu citirea valorilor din fișierul dat; pentru citire am folosit variabilele cu același înțeles ca și la punctele precedente, respectiv n și b (vectorul de bijuterii cu structura indicată). Pentru fișier (flux) am folosit variabila fin.

Programul se încheie astfel: 
- pentru fiecare element din b
- verific dacă metalul din b-ul curent este în m
- doar dacă nu există în m fac următoarele
- adaug metalul din b-ul curent în m, cu incrementarea lui nm (numărul metalelor din m)
- afișez pe ecran metalul curent din b și prețul total cerut (folosind funcția pret de la subpunctul precedent), după care pregătesc afișarea pe linie nouă

Asta e tot!